Pirmasis Fiat automobilis – Fiat 4 HP
**Italijos automobilių pramonėje** šalyje dirba apie 250 000 žmonių (2006 m.), veikia virš 2000 įmonių. Italijos automobilių pramonė pasaulyje labiausiai žinoma dėl dizaino, mažų miesto automobilių, sportinių ir superautomobilių. Ši pramonė sudaro apie 8,5 proc. šalies BVP.

2016 m. pagal pagamintus automobilius Italija buvo 19 pasaulyje – per šiuos metus buvo pagaminta 1,1 milijono transporto priemonių.

Šiuo metu didžiąją dalį Italijos automobilių pramonės sudaro FCA Italy grupės (buvusios FIAT grupės) produkcija. 2001 m. apie 90 proc. visos šalies produkcijos sudarė šios grupės gaminiai. Be Fiat automobilių grupei priklauso ir tokie gamintojai kaip Alfa Romeo, Lancia, Ferrari ir Maserati.

Italijos automobiliai yra laimėję daugiausiai Europos metų automobilio titulų (9 kartus), taip pat yra tapę Pasaulio metų automobiliais.

Istorija
--------

Fiat 124, 1967 m. Europos metų automobilis
Šalies automobilių pramonės pradžia vyko apie 1880 m. Pirmuoju gamintoju tapo Stefanini-Martina, o pramonės pradininku laikomas Enrico Bernardi, kuris 1884 m. pagamino benzinu varomą triratį.

1888 m. Giovanni Battista Ceirano pradėjo gaminti "Welleyes" dviračius. Dar po metų jis kartu savo broliais įkūrė įmonę "Ceirano GB & C", kuri pradėjo gaminti automobilius. Susidūrę su finansiniais sunkumais jie pradėjo bendradarbiauti su vietinių verslininkų grupe, kuriai vadovavo Giovanni Agnelli. 1899 m. "Fiat SpA" įsigijo visas "Ceirano GB & C" gamyklas ir patentus ir pradėjo kurti pirmąjį FIAT – Fiat 4 HP. Šis modelis turėjo 679 kub. cm. variklį ir galėjo pasiekti 35 km/val greitį.

Automobilių pramonė augo ir Italijoje įsikūrė tokios įmonės kaip Aquila Italiana, Fratelli Ceirano, Società Anonima Italiana Darracq - Darracq, Diatto, Itala, Junior, Lancia, Società Ceirano Automobili Torino, S.T.A.R. Rapid, SPA ir Zust.

I ir II pasaulinių karų metu dauguma šių įmonių bankrutavo arba buvo įsigytos pačios Fiat grupės.

Italijos automobilių pramonė sparčiai vystėsi ne tik šalies viduje, bet ir užsienio rinkose – šalies specialistai bendradarbiavo gaminant šiuos užsienio šalių modelius: Lada Rusijoje, Zastava Jugoslavijoje, Fabryka Samochodów Osobowych (Polski Fiat) Lenkijoje, SEAT Ispanijoje.

7 ir 8 XX a. dešimtmečiuose Italijos automobilių pramonė buvo 3–4 Europoje ir 5–6 visame pasaulyje.

8 ir 9 XX. dešimtmečiuose visoje Europoje smarkiai keitėsi automobilių mados – galiniais ratais varomus automobilius pakeitė priekiniais ratais varomi automobiliai. Italijos gamintojai taip pat taikėsi prie naujų madų - rinkoje pasirodė maži miesto automobiliai Fiat Uno ir Fiat Tipo, kurie iš karto tapo Europos metų automobiliais. Uno tuo metu buvo vienas populiariausių modelių visoje Europoje.

Panašios sėkmės susilaukė ir toliau sekęs Fiat Punto modelis, o 1991 m. pasirodęs Fiat Cinquecento pradėjo keisti požiūri į mažus miesto automobilius. Tuo metu Italijos gamyba siekė apie 2 milijonus automobilių kasmet ir buvo 3 Europoje bei 5 pasaulyje.

2011 m. pirmą kartą per 50 metų Italijoje buvo pagaminta mažiau nei 800 000 vienetų. 2015 m. šis skaičius vėl viršijo 1 milijono ribą ir šiuo metu pagal gamybą Italija yra 8 vietoje Europoje bei 19 pasaulyje.

Šiuo metu Italija išlieka lydere automobilių dizaino ir technologijų srityse pasaulyje. 2014 m. Fiat priklausė 100 proc. Chrysler Group gamintojo akcijų. 2007 m. pasirodęs naujasis Fiat 500 susilaukė sėkmės ir gavo daug laimėjimų (tarp jų ir 2008 m. Europos metų automobilių titulą).

Transporto priemonių gamyba
---------------------------

Italijoje pagamintų transporto priemonių skaičius:

| Metai | Vienetai |
| --- | --- |
| 1913 | 2000 |
| 1924 | 35000 |
| 1928 | 55000 |
| 1935 | 44000 |
| 1950 | 129000 |
| 1960 | 645000 |
| 1961 | 759000 |
| 1970 | 1854252 |
| 1971 | 1817000 |
| 1980 | 1610287 |
| 1981 | 1433000 |
| 1989 | 2220774 |
| 1990 | 2120850 |
| 1991 | 1878000 |
| 1994 | 1534000 |
| 1995 | 1667000 |
| 1996 | 1545000 |
| 1997 | 1827592 |
| 1998 | 1692737 |
| 1999 | 1704326 |
| 2000 | 1741478 |
| 2001 | 1581908 |
| 2002 | 1429678 |
| 2003 | 1324481 |
| 2004 | 1145181 |
| 2005 | 1038352 |
| 2006 | 1211594 |
| 2007 | 1284312 |
| 2008 | 1023774 |
| 2009 | 843239 |
| 2010 | 838400 |
| 2011 | 790348 |
| 2012 | 671768 |
| 2013 | 658206 |
| 2014 | 697864 |
| 2015 | 1014223 |
| 2016 | 1103516 |
| 2017 | 1142210 |
|

Gamintojai
----------

Italijos automobilių gamintojai:

* Abarth
* Alfa Romeo
* B. Engineering
* DR Motor
* Ferrari
* Fiat
* Fornasari
* Casalini
* Iveco
* Italdesign Giugiaro
* Lamborghini
* Lancia
* Manifattura Automobili Torino
* Maserati
* Mazzanti
* Pagani
* Pininfarina
* Zagato

* Fiat Uno, 1984 m. Europos metų automobilis, 8-tas geriausiai parduodamas automobilis pasaulio istorijojeFiat Uno, 1984 m. Europos metų automobilis, 8-tas geriausiai parduodamas automobilis pasaulio istorijoje
* Fiat Nuova 500, 2008 m. Europos metų automobilis, 2009 m. Pasaulio metų automobilisFiat Nuova 500, 2008 m. Europos metų automobilis, 2009 m. Pasaulio metų automobilis
* Lamborghini Gallardo, perkamiausias Lamborghini istorijojeLamborghini Gallardo, perkamiausias Lamborghini istorijoje
* Ferrari 360, perkamiausias Ferrari istorijojeFerrari 360, perkamiausias Ferrari istorijoje
* Ferrari 458 Italia, 2011 m. Pasaulio metų automobilisFerrari 458 Italia, 2011 m. Pasaulio metų automobilis

Šaltiniai
---------

1. ↑  ITALY'S AUTOMOTIVE INDUSTRY IS BACK ON THE ROAD THANKS TO EXPORTS Archyvuota kopija 2008-01-11 iš Wayback Machine projekto.
2. ↑  European Automobile Manufacturers' Association Archyvuota kopija 2008-02-11 iš Wayback Machine projekto.
3. ↑  Fiat has been building cars with character for over 100 years.
4. ↑  J. Bradford DeLong. „Slouching Towards Utopia?: The Economic History of the Twentieth Century". *econ161.berkeley.edu*. Suarchyvuotas originalas 2008-05-09. Nuoroda tikrinta 2008-02-06.